Принц Франц Август следва от 1793 г. в университета в Марбург и от 1795 в университета в Гьотинген. През 1799 г. той е лейтенант на австрийска служба при регимент „Насау“ Нр. 9. Участва в битки в похода срещу Франция и през 1801 г. напуска австрийската служба. През 1805 г. влиза като „щаб-ритмайстер“ на руска служба и се бие през Войната на Третата коалиция. От 1807 г. е майор в Херцогство Насау и през 1811 г. участва в битки в похода в Испания. През 1814 г. напуска войската.